**Tema: VERVULDE LEWE**

Ons begin vanaand met ’n reeks van 10 oor hoe ’n vervulde lewe lyk, hoe ’n eenvoudige lewe lyk. Die reeks se naam is SIMPLIFY.

Eenvoudige lewe gaan oor meer as om net minder te doen. Dit om te wees wie God ons geroep het om te wees – met ’n heelhartige, doelgerigte fokus (***“whole-hearted, single minded focus”***)

Dis om weg te loop van verskeie mindere geleenthede ten gunste van die paar waarvoor ons geroep is en waarvoor ons gemaak is.

Dis ’n lewenstyl wat ons toelaat om in die aand wanneer ons gaan slaap met dankbaarheid terug te kyk op ’n dag waar ons onsself reg uitgegee het en waar ons lewensverantwoordelikhede in plek is.

As ons nie verander nie, gaan ons dink die gejaagdheid van die lewe is normaal. Ons gaan gewoond raak aan so ’n woeste pas dat ons nie meer sal kan onderskei tussen die belangrike en nie belangrike nie.

**Dis die gevaar: dat ons so ons enigste lewe afsloof met dit wat nie belangrik is nie, dat ons nie uitkom by dit wat wel belangrik is nie en uiteindelik offer ons die belangrike goed op.**

Hoe doen mens dit, hoe fokus ons reg? Jy skud bietjie jou binnekant reg. Jy stop met die goed wat nie saak maak nie en bou jou lewe op die goed wat wel doen.

Kom ons kyk wat Jesus hieroor leer in Lukas 10:38-42:

38Toe Jesus en sy dissipels hulle reis na Jerusalem voortsit, het hulle in ’n dorpie gekom waar ’n vrou, Marta, hulle in haar huis verwelkom het. 39Haar suster, Maria, het aan die Here se voete gesit en luister na wat Hy hulle leer. 40Maar Marta was bekommerd oor die groot ete wat sy besig was om voor te berei. Sy kom toe na Jesus en sê: “Here, lyk dit darem nie vir U onregverdig dat my suster net hier sit terwyl ek al die werk doen nie? Sê sy moet my kom help.”

41Maar die Here het geantwoord: “Marta, Marta, jy kwel jou tog oor so baie dinge! 42Daar is regtig net een ding wat nodig is om oor besorg te wees. Maria het dit ontdek – en Ek gaan dit nie van haar af wegneem nie.”

Kom ons dink bietjie hieroor:

Waarom was Marta bekommerd oor die ete? **[SAAMGESELS]**

* *Jesus en 12 dissipels daag onverwags op – wat is die REGTE ding om te doen? Hulle te bedien‽*
* *Dis wat die samelewing verwag as jy gaste kry*
* *Dis goeie maniere*
* *Iemand moet dit doen*
* *As sy dit nie doen nie, gaan dit nie gebeur nie*

Wat is die EEN DING om oor besorgd te wees? **[SAAMGESELS]**

* ***VERHOUDING MET JESUS!***

Marta wil die regte DING DOEN.

**Maria wil die regte VERHOUDING HÊ.**

Waar lê jy? Fokus jy op wat jy MOET DOEN? Of fokus jy op WIE JY LIEFHET?

Vir te lank het die kerk ons gefokus op reg en verkeerd leef, op die regte dinge om te doen, op gehoorsaam wees. En dit het tot vrees en skuldgevoel en moegheid en uitputting gelei. Luister hoe beskryf my gunsteling teoloog dit:

***Jesus made a distinction between lip service and life service.***

***Paul called it the difference between law obedience and heart obedience, a rules morality versus a relationship morality.***

***It’s not what you stand for, it’s what you live by, that counts.***

***When the rule of law reigns, life’s greatest fear is to incur God’s wrath.***

***When the rule of relationship, the Law of Love, reigns, life’s greatest fear is to break God’s heart.***

***- Leonard Sweet[[1]](#footnote-1)***

Waarvoor is jy die bangste – om God kwaad te maak of om **God se hart te breek**?

Waarvoor is jy die bangste – om iets verkeerd te doen en gestraf te word of om **God teleur te stel**?

Is jou geloof gebaseer op gehoorsaamheid of op verhouding?

Dis die verskil tussen glo en geloof, tussen ‘believe’ en ‘faith’.

**Believe**: waarvan is ek oortuig – verstand

**Faith**: wie vertrou ek – hart

**Glo** (ww, doen) vs **Geloof** (s.nw, wees)

Ek glo dat die stoel my sal dra, maar ek vertrou my vrou

**Wie IS ek? Wie s'n IS ek?**

Nie **WAT** sal die beste vir my wees nie.

**WIE** sal die beste vir my wees!!!

Daarom lê ons lewensbasis nie in wat ons doen nie, maar in ons verhouding met Jesus Christus. En hieruit bou ons ons lewe, verhouding vir verhouding, want dis die verhoudings wat ons aan die gang hou, nie alles wat ons doen nie. Kom ons kyk vanaand veral na 4 verhoudings:

**Hou jou emmer vol:**

Verhouding met

1. **God: beleef, luister, aanbid**

* Stoel tyd:
  + **Lees Bybel**:
    - God se liefdesbriewe eerder as riglyn vir goeie lewe of geskiedenis boek met feite om te memoriseer
    - werk deur boek, begin met die evangelies (en herhaal evangelies!)← leer Jesus ken
    - Korter gedeeltes: **wie is God? Wie is ek?**
    - Memoriseer verse/frases
    - sorg dat jou gesin dit weet
  + **Bid**:
    - Luister eerder as praat ← word net stil
    - aandgebed: nie lysie nie → waar het ek God vandag beleef?
    - Binnekamer: waar jy nie ander kan sien nie ← wat is GOD se behoeftes in my lewe?
* Dag:
  + hoe beleef ek God nou hier?
  + Waarvan sal God hou (verhouding)?
  + Wat sal God se hart bly maak?
  + Wat WIL ek vir God sê?
  + Hoe hoor ek Hom nou?
* Eredienste:
  + Hoe sal dit wees as God werklik hier is (stoel voor in die kerk? Of langs my in die bank?) Hy IS!!!!
* DAGBOEK STOELTYD AS DIT SAL HELP!

1. **Gesin: huwelik, kinders →DAGBOEK**

* Huwelik:
  + EERSTE → en laat ander dit weet
  + Plaas EERSTE in dagboek – en bly daarby!
  + ‘Date night’
  + Daaglikse kommunikasie
* Kinders:
  + TWEEDE → en laat ander dit weet
  + Plaas in dagboek: sport, kultuur, verjaarsdae, doopdatums
  + Geestelike gesprekke / tyd

1. **Self: oefen, eet, ontspanning**

* Fisies:
  + Oefen → NB: Sorg dat dit gebeur! (Maak sommer huwelik / gesinstyd!)
  + Eet reg! → kyk bietjie hoe lyk meeste mense....
* Emosioneel:
  + Wat het jy nodig om te ontspan? Hoe herlaai jy? Is dit klaar geskeduleer vir hierdie jaar?
  + Vriende: Wie is hulle? Hoe gaan jy hierdie jaar met hulle omgaan?

1. **Werk: balans, vreugde, sendingveld**

* Sendingveld! Jou werk is daar vir verhoudings sodat jy Jesus bekend kan stel → dis jou sendingveld! Sien dit so en bid so daarvoor. Sien dinge wat gebeur as geleenthede!!!
* Balans: Werk IS NB, maar as dit die ander 3 beïnvloed werk jy nie reg nie. Dalk moet jy hierdie jaar van werk verander en vir minder geld werk om beter verhoudings te hê‽
* Vreugde: vind vreugde in jou werk. Nie uit die fisiese belonings nie, maar uit die geleenthede om ’n Jesus-mens te wees.
* Wees versigtig vir werk wat te lekker en vervullend is → dit kan jou jou ander verhoudings kos! Sorg dat dit lekkerder is by die huis as by die werk!

Jesus en sy dissipels daag onverwags op by sy drie groot vriende – Marta, Maria en Lasarus.

Marta dink dadelik aan wat die regte ding is om te doen – kos te maak vir 15 mense.

Maria trek ’n stoel nader en gesels met Jesus.

As Marta dit nie meer kan hou nie, storm sy in en RAAS MET JESUS!

En dan kom Jesus se sagte antwoord: “Marta, Marta”. Of in vandag se taal: “Marta, relax!!!”

*Jy is bekommerd oor baie dinge – jy is oorlaai en oorwerk en het te veel dinge op jou skedule. Jy is besig om aan so baie dinge te dink en dit vreet jou binnekant op. Jy maak jou lewe te gekompliseerd.*

*Dink jy regtig Ek is hier vir ete? Ek het nou net 5,000 mense kos gegee met 5 brode en 2 visse. En nou die dag het ek water in die beste Shiraz in verander. Wat is daar wat jy vir My kan doen wat Ek nie self kan doen nie?*

*Net een ding – om my vriend te wees. Ek wil by jou wees. Ek wil ’n verhouding met* ***JOU*** *hê.*

*Maria het reg gekies. Ek gaan haar nie in die kombuis in stuur om ’n klomp goed te doen wat nie regtig saak maak nie.*

*Marta, het jy tyd vir* ***MY****?*

Hoor jy Jesus vanaand? Jy is bekommerd oor baie dinge, jy het baie dinge op jou “to do”-lysie, jy het baie dinge wat jy dink jy moet doen. Maar daar is eintlik net een ding:

**Het jy tyd vir MY?**

Amen

1. Sweet, Leonard (2012-03-13). What Matters Most: How We Got the Point but Missed the Person (Kindle Locations 2249-2251). The Crown Publishing Group. Kindle Edition. [↑](#footnote-ref-1)